open-index/open-wikipedia-markdown huggingface dataset:
Ֆանտաստիկ գազաններ։ Դամբլդորի գաղտնիքները

**«Ֆանտաստիկ գազաններ։ Դամբլդորի գաղտնիքները»** (), ռեժիսոր Դեյվիդ Եթսի ֆիլմը՝ հիմնված Ջոան Ռոուլինգի համանուն վեպի վրա, որը էկրանավորվել է 2021 թվականի վերջին։ Ֆիլմը համարվում է Հարի Փոթերի սփին-օֆֆներից մեկը։ Ֆիլմում գլխավոր դերը կատարել է բրիտանացի դերասան, «Օսկար» մրցանակի դափնեկիր Էդի Ռեդմեյնը։

## Սյուժե
Ֆիլմի գործողությունը տեղի են ունենում Երկրորդ համաշխարհային պատերազմի ժամանակ։ Գործողությունները կատարվում են Ռիո դե Ժանեյրոյում և Բեռլինում, իսկ կերպարների թվում հայտնվելու են Ռուբեուս Հագրիդը և երիտասարդ Թոմ Ռեդլը, որը դեռ չի դարձել Վոլան դե Մորտ։

Նախագծում ներգրավված դերասաններից մեկը՝ Դեն Ֆոգլերը, պատմել է, որ ֆիլմի հերոսները դառնալու են Երկրորդ համաշխարհային պատերազմի ֆոնին «մասշտաբային մոգական ճակատամարտի» մասնակիցներ։

## Դերերում
* Էդի Ռեդմեյն՝ Նյուտ Սկամանդեր 
* Ջոնի Դեփ՝ Գալերտ Գրինդևալդ
* Ջուդ Լոու՝ Ալբուս Դամբլդոր
* Էզրա Միլեր՝ Քրիդենս Բերբոուն/Աուրելիուս Դամբլդոր

## Արտադրություն
2014 թվականի հոկտեմբերին հայտնի է դարձել, որ «Ֆանտաստիկ գազանները» ունենալու է երեք մաս։ 2016 թվականի հուլիսին Դեյվիդ Եթսը հաստատել է, որ Ջոան Ռոուլինգը արդեն երրորդ ֆիլմի համար գաղափարներ ունի։ 2019 թվականի հոկտեմբերին Դեն Ֆոգլերը հայտարարել է, որ երրորդ ֆիլմը նկարահանվելու է 2020 թվականի փետրվարին։ Մինչև 2019 թվականի նոյեմբերը Ջոան Ռոուլինգը և Սթիվեն Քլովզը ավարտել են սցենարը։

Ֆիլմի պրեմիերան նախատեսված է 2021 թվականի նոյեմբերի 21-ին։ Սակայն 2020 թվականի գարնանը նկարահանումները դադարեցվել են կորոնավիրուսի համավարակի պատճառով։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2021 ֆիլմեր
Կատեգորիա:2022 ֆիլմեր
Կատեգորիա:IMAX ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Գրքերի էկրանավորումներ
Կատեգորիա:Դեյվիդ Եյթսի ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ջոան Ռոուլինգի ստեղծագործությունների էկրանավորումներ
Կատեգորիա:Ֆենտեզի ֆիլմեր
Կատեգորիա:Ֆիլմեր Հարրի Փոթերի մասին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1932 թվականին
Կատեգորիա:4DX ֆիլմեր
Ոսկե գեղմ գործողություն

**Ոսկե գեղմ գործողություն** (), վրաց-աբխազական պատերազմի ընթացքում՝ 1991 թվականի օգոստոսին Հունաստանի ռազմածովային ուժերի կողմից իրականացրած ոչ կոմբատանտների տարհանման գործողություն, որի արդյունքում Աբխազիայից (Վրաստանից) Հունաստան է տարհաննվել ավելի քան 1,000 տեղանցի էթնիկ հույն։

## Հույները Աբխազիայում
Վրաց-աբխազական պատերազմի (1992-1993) ժամանակ և դրանից հետո հույների մեծամասնությունը արտագաղթել է Աբխազիայից դեպի Հունաստան կամ Ռուսաստան, որի արդունքում տեղի հունական համայնքի թիվը 14 664 հոգուց (1989 թվական) զգալիորեն իջել է՝ 1 486 մարդ (2003 թվական)։

Երկրորդ համաշխարհային պատերազմից հետո՝ 1949-1950 թվականներին Աբխազական ԻԽՍՀ հույները Իոսիֆ Ստալինի հրամանով արտաքսվել են։ Նրանց թույլատրվել է վերադառնալ միայն 1950-ականներին վերջում, սակայն հույները թվաքանակը արդեն  չէր գերազանցում արտաքսման նախօրյակի թվաքանակը։

## Տես նաև
*Հունական սփյուռք
*Մովսես գործողություն

## Ծանոթագրություններ

## Արտաքին հղումներ
*Caucasus, 15 years since Operation Golden Fleece
*Abkhazia's archive: fire of war, ashes of history
*Abkhazia: Cultural Tragedy Revisited

Կատեգորիա:1993 Աբխազիայում
Կատեգորիա:1993 Հունաստանում
Կատեգորիա:1993 օգոստոսի իրադարձություններ Եվրոպայում
Կատեգորիա:Հունական սփյուռք
Կատեգորիա:Հունաստանի ռազմական գործողություններ
Կատեգորիա:Վրաց-աբխազական հակամարտություն
Կատեգորիա:Վրաց-հունական հարաբերություններ
Մանկական հեռուստատեսության և ռադիոյի միջազգային օր

**Մանկական հեռուստատեսության և ռադիոյի միջազգային օր** (), հատուկ պատանի հանդիսատեսի համար ստեղծվող հեռուստաշոուների և ռադիոհաղորդումների արտադրությամբ զբաղվող բոլոր աշխատակիցների մասնագիտական տոնն է։ Այն նշվում է ամբողջ աշխարհում՝ ամեն տարվա մարտ ամսվա առաջին կիրակի օրը։

## Պատմություն և տոն
«Մանկական հեռուստատեսության և ռադիոյի միջազգային օրը» ստեղծվել է 1994 թվականի ապրիլին Կանն քաղաքում Միավորված ազգերի կազմակերպության Մանկական հիմնադրամի (ՅՈՒՆԻՍԵՖ) նախաձեռնությամբ։

Աշխարհի ավելի քան հարյուր երկրներում հազարավոր կենտրոնական, տարածաշրջանային և քաղաքային հեռուստաալիքներ և ռադիոկայաններ իրենց եթերաժամերն են տրամադրում մանկական հեռուստահաղորդումների և ռադիոհաղորդումների ցուցադրմանը։ Դրա շնորհիվ «Մանկական հեռուստատեսության և ռադիոյի միջազգային օր» մասնագիտական տոնն ավտոմատ կերպով տոն է դարձել ամբողջ աշխարհում երեխաների համար, որը նրանց հանդիպում է խոստանում մանկական կինոյի և մուլտիպլիկացիոն ֆիլմերի սիրելի կերպարների, ինչպես նաև մանկական և պատանեկան հեռուստա-ռադիոհաղորդումների հերոսների հետ։

Բացի այդ, ՅՈՒՆԻՍԵՖ-ի (Երեխաների օգնության միջազգային արտակարգ հիմնադրամ) տոնի կազմակերպիչների մտահղացմամբ՝ այս միջազգային օրը պետք է հանրության ուշադրությունը հրավիրի երեխաների և երիտասարդների իրավունքների խախտումների հետ կապված խնդիրների վրա։ ՄԱԿ-ի մանկական հիմնադրամը խորհուրդ է տալիս բոլոր լրատվամիջոցներին, բացի մանկական ժամանցային ծրագրերից, եթեր հեռարձակել նաև կրթական ծրագրեր, որոնցից երեխաներն ու պատանիները ողջ աշխարհում կարող են մատչելի լեզվով և նրանց համար հասկանալի ձևով իմանալ իրենց իրավունքների մասին։

## Ծանոթագրություններ

## Տես նաև
* Մանկական գրքի միջազգային օր
* Երեխաների համաշխարհային օր

## Արտաքին հղումներ
* Международный день детского телевидения и радиовещания.
* International Children’s Day of Broadcasting (англ).
* International Children’s Day of Broadcasting (англ.) 
* Поздравления с Международным днем детского телевидения и радиовещания

Կատեգորիա:Մասնագիտական տոներ
Կատեգորիա:Միջազգային օրեր
Կատեգորիա:Մարտ ամսվա տոներ
Կատեգորիա:Հեռարձակում
Ակտ (հեռուստասերիալ)

**«Ակտ»** (, թարգմանության տարբերակներ՝ *«Ձևացում»*, *«Օրենք»*, *«Գործողություն»*, *«Խաղ»*, *«Կերպար»*), ամերիկյան քրեական մինի սերիալ՝ բաղկացած ութ սերիայից, որոնք հիմնված են իրական իրադարձությունների վրա։ Սերիալի ստեղծողներից և գործադիր պրոդյուսերներից մեկը Նիկ Անտոսկան է։ Պրեմիերան կայացել է 2019 թվականի մարտի 20-ին «Hulu» հեռուստաալիքով։ Գլխավոր դերակատարներն են Փաթրիշա Արքեթը, Ջոյ Լին Քինգը, Աննասոֆիա Ռոբը, Քլոե Սևինին և Քելամ Ուորթին։

## Սյուժե
Սերիալը նկարահանված է Ջիփսի Բլանչարդի իրական պատմության հիման վրա, որը հիվանդության պատճառով գամված էր անվասայլակին։ Հասունացման շրջանում աղջկա ու իր չափազանց զգուշավոր մոր՝ Դի Դիի հարաբերությունները սկսում են սրանալ։ Նա սկսում է ընդդիմանալ մորը, որն ավելի է խստանում, դառնում անտանելի զգուշավոր, ֆիզիկական բռնություն գործածող։ Նրանց հարաբերությունները վերածվում են մղձավանջի, երբ Ջիփսին մի շարք գաղտնիքներ է բացահայտում։ Պարզվում է՝ Ջիփսին երբեք էլ հիվանդ չի եղել, նրա մայրը հորինել է այդ ամենը նրան կառավարելու համար։ Նա խաբել է բուժքույրերին, ընտանիքի ընկերներին ու իրենց շրջապատող բոլոր մարդկանց։ Այս հետաքրքիր պատմությունը հանգեցնում է Դի Դիի սպանությանը, որն իրականացնում են նրա հարազատ դուստրն ու վերջինիս ընկերը։ Դատարանում պետք է պարզվի՝ ո՞վ է ճիշտ և ո՞վ է ստում։

## Դերերում
* Փաթրիշա Արքեթ՝ Քլոդին «Դի Դի» Բլանչարդ։
* Ջոյ Լին Քինգ՝ Ջիփսի Ռոուզ Բլանչարդ, Դի Դիի դուստրը, որը տառապում է տարբեր հիվանդություններից՝ սպիտակարյունությունից մինչև շաքարախտ։ Ստիպված է տեղաշարժվել անվասայլակով՝ միաժամանակ ինքնուրույթ տեղաշարժվելով։
* Աննասոֆիա Ռոբ՝ Լեյսի, Բլանչարդների բարյացակամ երիտասարդ հարևանուհին։
* Քլոե Սևինի՝ Մել, Լեյսիի մայրը, որը տրամադրված Դի Դիին դեմ։
* Քելամ Ուորթի՝ Նիկ Գոջոն, ծանոթությունների կայքի օգտատեր, որը դառնում է Ջիփսիի սիրային հետաքրքրության առարկա։

## Արտադրություն
### Քասթինգ
Ջիփսի Ռոուզի դերը ստացել է դերասանուհի Ջոյ Լին Քինգը, որը հատուկ նկարահանումների համար սափրել է գլուխը։ Աննասոֆիա Ռոբը ստացել է Լեյսի անունով կերպարի դերը, որի նախատիպը Բլանչարդների ընտանիքի հարևան և Ջիփսիի ընկերուհի Ալիա Վուդմանսին է։ Լեյսիի մոր դերը հանձնվել է Քլոե Սևինիին։ 2018 թվականի հոկտեմբերի 2-ին հայտնի է դարձել, որ Քելամ Ուորթին խաղալու է կենտրոնական դերերից մեկը։

### Նկարահանումներ
Նկարահանումների հիմնական մասն անցկացվել է 2018 թվականի հոկտեմբերից մինչև 2019 թվականի փետրվարը Ջորջիա նահանգում։

## Արձագանք
«Ակտը» բարձր գնահատականներ է ստացել քննադատների կողմից։ «Rotten Tomatoes» կայքում սերիալը ստացել է 91 % վարկանիշ։ «Metacritic» կայքում սերիալը գնահատել են 100-ից 74 միավոր՝ հիմնված 16 գրախոսության վրա։

Իսկական Ջիփսի Ռոուզ Բլանչարդը զայրացած է եղել իր հանցագործության վրա հիմնված սերիալից, թեև չի կարողացել այն տեսնել բանտային կալանքի կանոնների պատճառով։

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:2019 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան քրեական հեռուստասերիալներ
Կատեգորիա:Անգլերեն հեռուստասերիալներ
ԱՄՆ-ի տիեզերական ուժերի հրամանատարություն

**ԱՄՆ–ի Տիեզերական ուժերի հրամանատարություն** (, **USSPACECOM**)&nbsp; կարճ՝ ԱՄՆ–ի ՏՈՒՀ։ ԱՄՆ–ի Զինված Ուժերի Միացյալ Հրամանատարություն է, որը մտնում է ԱՄՆ–ի պաշտպանության նախարարության կազմի մեջ։

300px|մինի|ԱՄՆ–ի Տիեզերական ուժերի հրամանատարության՝ ''USSPACECOM''–ի խորհրդանշանը։

## Պատմություն

Այս հրամանատարությունը ստեղծվել է 1985 թվականին։ Այս հրամանատարությունը պատասխանատու է այսպես կոչված արտաքին տիեզերքում ռազմական գործողությունների համար, մասնավորապես՝ բոլոր այն գործողությունների, որոնք տեղի են ունենում ծովի մակարդակից 100 (հարյուր) կիլոմետր վեր։

ԱՄՆ–ի ռազմական տիեզեարական գործողությունները սկսվել են դեռևս 1945 թվականին, սակայն Տիեզեարական հրամանատարություն չէր ստեղծվել մինչև 1985 թվականի սեպտեմբերը։ Միայն այդ թվականին ստեղծվեց Տիեզերական հրամանատարությունը, որը խնդիր ուներ միացյալ հրամանատարաշտաբային գործողություններ ղեկավարել արտաքին տիեզերքում ընթացող բոլոր ռազմական գործողոունների համար՝ համադրելով դրանք այլ մարտական հրամանատարությունների հետ։
2002 թվականին Տիեզերական հրամանատարությունը՝ ՍՓԵՅՍՔՈՄ–ը (SPACECOM) ժամանակավորապես ապաակտիվացվեց։ Հենց այդ ժամանակ էլ նրա պատասխանատվությունն ու գործառույթները, ինչպես նաև ենթակա ուժերը միացվեցին ԱՄՆ–ի Ռազմավարական Հրամանատրությանը՝ United States Strategic Command։

Գրեթե 17 տարի անց, 29 Օգոստոս 2019թ․ ԱՄՆ–ի Տիեզերական հրամանատարությունը վերստին ստեղծվեց, ընդ որում այս անգամ ընդգծելով նրա ուշադրությունը Տիեզերքի՝ որպես պատերազմի ասպարեզի վրա։

ԱՄՆ–ի ՏՈՒՀ առավել ականավոր հրամանատարներն են եղել Բանակի գեներալ Ռոբերտ Հերրեսը և բանակի գեներալ Ռիչարդ Մայերսը։

## Տիեզերական հրամանատարության Շտաբի տեղակայման վայր

ԱՄՆ–ի Տիեզերական ուժերի հրամանատարության՝ *USSPACECOM*–ի շտաբը տեղակայված է ԱՄՆ–ի Ռազմաօդային ուժերի Պետերսոն բազայում՝ Կոլորադո նահանգում։

## Հրամանատարներ

### ԱՄՆ–ի Տիեզերական ուժերի գլխավոր հրամանատարներ

### ԱՄՆ–ի Տիեզերական Միացյալ Ռազմավարական հրամանատարության հրամանատարներ

### ԱՄՆ–ի Զինված Ուժերի Տիեզերքի գծով Միացյալ գործառնական բաղադրիչի հրամանատարության հրամանատարներ (Ռազմավարական հրամանատարություն)

### Հրամանատար Միացյալ Ուժերի ՏիեԶերական վբաղադրիչի հրամանատարություն (Ռազմավարական հրամանատարություն)

### Միացյալ Նահանգների Տիեզերական հրամանատարության հրամանատար

### Տիեզերական ուժերի հրամանատարներն՝ ըստ զորատեսակների
* Ռազմաօդային ուժեր․ 8
* Տիեզերական ուժեր․ 1
* Բանակ․ *չկա*
* Ծովային Հետևակ․ *չկա*
* Նավատորմ․ *չկա*
* Առափնյա պաշտպանություն․ *չկա*

## Տես նաև
* ԱՄՆ
* ԱՄՆ–ի Զինված ուժեր
* ԱՄՆ–ի գեներալներ

## Ծանոթագրություններ

## Գրականություն
* ԱՄՆ–ի Զինված Ուժեր

## Արտաքին հղումներ
* United States Space Command (USSPACECOM) (U)  
* United States Space Command

Կատեգորիա:ԱՄՆ
Կատեգորիա:Զինված ուժեր
Կատեգորիա:Պատերազմ
Կատեգորիա:Տիեզերք
Կատեգորիա:Զորատեսակներ
Լի-Էլին Բեյքեր

**Լի-Էլին Բեյքեր** (, ), ամերիկացի դերասանուհի, ռեժիսոր, հեռուստապրոդյուսեր և բարբառի մարզիչ։

## Կարիերա
Լի-Էլին Բեյքերը կինոյում դերասանուհու և հնչյունավորողի կարիերան սկսել է 1990-ական թվականի սկզբներին։ Ներկայումս Բեյքերն կինոյում ունի ավելի քան 50 դեր, այդ թվում՝ են նաև նրա հնչյունավորած կերպարները։

2008 թվականների վերջերին, Լի-Էլինը, գտնվելով հղիության վերջին ժամկետում, ավարտել է նկարահանումները «Հանա Մոնտանա» հեռուստասերիալում, որտեղ խաղացել է հեռուստահաղորդավարուհի Միկիի դերը։ Միևնույն ժամանակ քասթինգ է անցել «Հաջողությո՜ւն, Չարլի՛» հեռուստասերիալում բազմազավակ մոր Էմի Դանկանի դերի համար։ 2009 թվականի սկզբին Բեյքերը լույս աշխարհ է բերել որդուն՝ Գրիֆին, և շուտով սկսել է նկարահանվել «Հաջողությո՜ւն, Չարլի՛» հեռուստասերիալում, որտեղ նկարահանվել է մինչև 2013 թվականը։

## Անձնական կյանք
2004 թվականի մարտի 6-ից Լին-Էլինը ամուսնացած է Քիթ Ջեյմս Քաուֆմանի հետ։ Զույգը ունի երկու որդի՝ Գրիֆին Սամուել Քաուֆմանը (ծնվել է 28.01.2009) և Բեյքեր Ջեյմս Քաուֆմանը (ծնվել է 18.09.2012)։ Ավագ որդին՝ Գրիֆինը, 3 տարեկանից տառապում է դիսպրաքսիկայով, իսկ կրտսերը՝ Բեյքերը՝ ցելիակիայով։

## Ֆիլմագրություն

## Ծանոթագրություններ

Կատեգորիա:1972 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռեժիսորներ
Կատեգորիա:Մարտի 13 ծնունդներ
Կարուսելային առյուծը

**«Կարուսելային առյուծը»** () խորհրդային կարճամետրաժ տիկնիկային մուլտֆիլմ, որը նկարահանվել է 1974 թվականին, ռեժիսոր Վլադիմիր Դանիլևիչի կողմից։

## Սյուժե
Զբոսայգում կար կարուսել, որի վրա տեղադրված էին կենդանիների կերպարներ։ Այնտեղ կային փիղ, ընձուղտ, զեբր, ավանակ, ձի և առյուծ։ Երեխաները հաճույքով նստում էին կարուսել։ Մի աղջիկ նախ վախենում է առյուծից, իսկ հետո փորձում է նստել միայն առյուծի վրա։ Երբ գալիս է ձմեռը, աղջիկը գնում է այգի և տեսնում, որ կարուսելի վրա  առյուծ չկա։ Այնուհետև նա գտնում է առյուծին այգու ցանկապատի տակ, կեղտոտ և ջարդած թաթով։ Աղջիկը կապում է առյուծին իր շարֆով և նրան տանում է տուն։

## Նկարահանող խումբ

## Ծանոթագրություններ

## Գրականություն
*  . Книга по мультфильму.

## Արտաքին հղումներ
* Մուլտֆիլմը YouTube-ում
* Մուլտֆիլմը ivi.ru կայքում

Կատեգորիա:1974 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ֆիլմեր առյուծների մասին
Electron

**Electron** (նախկինում հայտնի է եղել ինչպես՝ **atom shell**), framwork, որը մշակված է GitHub-ի կողմից։ Թույլ է տալիս մշակել գրաֆիկական ծրագրեր վեբ-տեխնոլոգիաների օգնությամբ։ Electron-ն իր մեջ ներառում է Node.js back-end-ի հետ աշխատելու համար, ինչպես նաև մատուցման գրադարան Chromium-ից։

## Յուրահատկություններ
### Տարբերությունը NW.js-ից
Նրա նմանատիպ ապրանքանիշը համարվում է  NW.js (նախկին node-webkit)։ Վերջինս իրենից ներկայացնում է node.js-ի միավորում Chromium-ի հետ, ինչպես նաև ունի GUI, որը մշակված է NW-ի վրա ինչի պատճառով այն շատ քիչ է տարբերվում front-end-ի մշակումից։ Այն աշխատում է կայքերի հավաքածուների հետ, որոնցում թողարկվում է JavaScript-սցենարներ։ Electron-ում օգտագործվում է ավելի ցածրմակարդակի մոտեցում՝ այստեղ հիմնական մասը համարվում է JavaScript կոդը, որը ստեղծվում է բրաուզերի պատուհանում, որում էլ վերբեռնվում է HTML կոդը և այլն։

## Գործածություն
Electron-ի հիման վրա ոչ միայն կառուցված է տեքստային խմբագրիչ՝ Atom-ը, այլև այնպիսի ապրանաքանիշներ, ինչպիսն է՝ Visual Studio Code, Light Table (սկսած 0.8 տարբերակից), Avocode, REPL-վահանակը Mancy Node.js-ի համար և Meteor.js, Mongotron — GUI-մենեջերը MongoDB-ի համար։ Բացի դա, այս framwork-ի հիման վրա է գրված Slack, Skype, Discord նամակագրությունները և այլն։

## Տես նաև
* NW.js

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:JavaScript գրադարաններ
Կատեգորիա:Ազատ ծրագրային ապահովում
Կատեգորիա:C++-ով գրված ծրագրեր
Կատեգորիա:Լինուքսի ծրագրային ապահովում
Կատեգորիա:C++-ով գրված ազատ ծրագրային ապահովումներ
Գերիտ վան Հոնթհորսթ

**Գերիտ վան Հոնթհորսթ**(, ) — Ոսկե դարի նիդերլանդացի նկարիչ, ուտրեխտյան դպրոցի վառ ներկայացուցիչ)։

## Կենսագրություն
1610-ական թվականներին սովորել և աշխատել է Հռոմում, կրել է Կարավաջոյի ազդեցությունը, սովորել է նաև Լոնդոնում, որտեղ դասավանդել է Կարլ I-ի դուստրերին։ Հոնթհորսթի հռոմեացի աշակերտների մեջ է եղել Մատիաս Ստոմը։

1622 թվականին Հոնթհորսթին ընդունել են իր հարազատ քաղաքի նկարիչների գիլդիա։ 1630-ական թվականներին սկսել է աշխատել որպես դիմանկարիչ, 1637-ին տեղափոխվել է Հաագա։

1641 թվականին նշանակվել է արքունական նկարիչ Վիլհեմի արքունիքում։ 1649 թվականին մասնակցել է Հեիս տեն Բոս քաղաքամերձ պալատի նկարազարդմանը։ 1652 թվականին վերադարձել է Ուտրեխտ, որտեղ մի քանի տարի անց մահացել է։

Նկարչի կրտսեր եղբայր Վիլհեմ վան Հոնթհորստը (1594—1666) նույնպես դարձել է Ոսկե դարի հայտնի նկարիչ։

## Արվեստ
Արհեստական լուսավորության ներքո վարպետորեն գիշերային տեսարանների պատկերման համար իտալացիների կողմից ստացել է  «Գիշերային Հերարդո» մականունը (), նրան անվանում էին նաև «Հերարդո Ֆլամանդացի» (): Ճանաչում է ստացել նաև մեծաքանակ երաժիշտների պատկերելով՝ ինչպես առանձին գործիքավորողների, այնպես էլ՝ երաժշտական խմբերի։

Իր հայրենիքում դարձել է «Ուտրեխյան կարավաջիստներ» խմբի կենտրոնը (Հենդրիկ Տերբրյուգեն և այլք)։ Նկարել է բեքինգհեմյան դուքսի և նրա ընտանիքի, Բոհեմիայի թագավորի և թագուհու, Մարիա Մեդիչիի և ուրիշների դիմանկարներ։ Վան Հոնթհորսթից է ազդվել անանուն Մոմի լույսի վարպետը։

## Պատկերասրահ

Պատկեր:Gerrit van Honthorst - De Verloochening van Sint Petrus.jpg|*Պետրոս առաքյալի ուրացումը*, մոտ. 1612-1620, Ռեն
Պատկեր:Gerrit van Honthorst - Frederik Hendrik met familie.jpg|*Օրանյան արքայազնը ընտանիքի հետ*, 1647, Ռեյկսմյուզեում
Պատկեր:Gherardo delle Notti o Gheritt van Hontorst - Adorazione del Bambino - Google Art Project.jpg|*Խոնարհում նորածնին*, շուրջ 1620, Ուֆֆիցի
Պատկեր:Gerard van Honthorst - lviv gallery.jpg|*Կիթառով կինը*, 1631, Լվովի արվեստների թանգարան


## Ծանոթագրություններ

## Գրականություն
* Judson J.R., *Gerrit van Honthorst: a discussion of his position in Dutch art*. The Hague: Nijhoff, 1959
* Apa M., Pisani R., *Gerrit van Honthorst: Flander e il Convento dei Cappuccini ad Albano Laziale*. Albano Laziale: Comune di Albano Laziale, 1984
* Bikker J. a.o, * The international Caravaggesque movement*. London: Robilant + Voena, 2005.

## Արտաքին հղումներ
* Живопись on line
* Страница на сайте Королевского музея в Амстердаме
* Ю. И. Кузнецов. ГОЛЛАНДСКАЯ ЖИВОПИСЬ XVII—XVIII ВЕКОВ В ЭРМИТАЖЕ

Կատեգորիա:Հոլանդացի նկարիչներ
Կատեգորիա:17-րդ դարի նկարիչներ
Կատեգորիա:Բարոկկո ոճի նկարիչներ
Կատեգորիա:Բարոկկո ոճի արվեստագետներ
Վահագն Ազիզյան

**Վահագն Ազիզյան** (), հայ դերասան, ռեժիսոր։

## Կենսագրություն
Վահագն Ազիզյանը ծնվել է Իրանի մայրաքաղաք Թեհրանում, 1961 թվականի հունիսի 3-ին։ 
Նախնական կրթությունն ստացել է տեղի «Ռոստոմ» և «Քուշեշ Մարիամյան» դպրոցներում։

1993 թվականին Ազիզյանն ավարտել է Թեհրանի Հայոց դպրոցների հայրենագիտության դասընթացների 4-ամյա կուրսերը։

## Ստեղծագործական կյանք
Վահագն Ազիզյանը թատրոնով հետաքրքրված է եղել դեռևս վաղ տարիքից` մասնակցելով դպրոցական թատրոնի ներկայացումներին։ 1980 թվականին «Շահեն Սարգսյան» թատերախմբում հնարավորություն է ունեցել բեմ բարձրանալու` խաղալով մի շարք դերեր տարբեր ներկայացումներում։ Մասնակցել է նաև մի քանի պիեսների բեմադրական աշխատանքներին։

1987 թվականից կատարել է մի շարք բնութագրական դերեր` հանդես գալով «Արամայիս Ադամյանի» ՀՄԱԿ-ի թատերախմբում։ Վահագն Ազիզյանը դերեր է մարմնավորել նաև «Շերանիկ» թատերախմբում, իսկ Ա. Սուքիասյանի Տիկնիկային թատրոնում խաղացել է «Քաջ Նազարի» դերը։

Դերասանական գործի հետ միաժամանակ զբաղվել է նաև բեմադրական աշխատանքով։ 1955 թվականին Ք. Իսկանդարյանի հետ բեմադրել է շատ մի քանի պարսկերեն պիեսներ («Բումերանգ», «Ճանաչում եք դուք Ծիր Կաթին»)։ 2010 թվականին եղել է Երևանում` «Մեկ ազգ մեկ մշակույթ» փառատոնին ներկայացնելով  Ա. Միլլերի «Իմ բոլոր զավակները» պիեսը, որտեղ հանդես է եկել որպես ռեժիսոր` միևնույն ժամանակ կատարելով նաև Ջիմ Բեյլիզի դերը։

### Դերեր և բեմադրություններ
* «Հին աստվածներ»` Ղազար վանական
* «Քարանձավի բնակիչները»` Դուքս
* «Գիշերային խրախճանք»` Պիեր
* «Թղթախաղ» (հեղ.` Հ. Պարոնյան)
* «Ուժեղը» (հեղ.` Ստրինդբերգ)
* «Արջը» (հեղ.` Ա. Չեխով)
* «Առաջարկություն» (հեղ.` Ա. Չեխով)
* «Թակարդը»` Դանիել Կորբան
* «Պըլը-Պուղ»` Պըլը Պուղ
* «Արտասահմանյան փեսացու»` Արմենակ
* «Պռոշի երազը»` Պռոշ
* «Բումերանգ» (հեղ.` Ա. Քալանթարյան, Ազիզյանը հանդես է եկել որպես ռեժիսոր)
* «Ճանաչում եք դու Ծիր Կաթին» (հեղ.` Կ. Վիթլինգեր, Ազիզյանը հանդես է եկել որպես ռեժիսոր)
* «Իմ բոլոր զավակներ» (հեղ.` Ա. Միլլեր)` ռեժիսոր, Ջիմ Բեյլիզ

## Ծանոթագրություններ

Կատեգորիա:Հայ դերասաններ
Կատեգորիա:Հայ ռեժիսորներ
Արարատ (անձնանուն)

**Արարատ**, հայկական ազգային անձնանուն, որը տրվում է արական սեռի ներկայացուցիչներին։ Այն հայոց միջնաշխարհի անուն է, որը փոխառվել է խալդիական *«[[Վանի թագավորություն|Ուրարտու]]»* (/ʊˈrɑːrtuː/) անվանումից, որը համահայկական առաջին թագավորության անվանումն է։ Արարատ անձնանունը կապված է նաև հայոց սրբազան լեռան՝ Արարատի անվան հետ։ Անվան կիրառութունը տարածված է Կովկասում՝ մասնավորապես Հայաստանում։ Անձնանունից է առաջացել նաև Արարատյան (ավանդական՝ *Արարատեան*) ազգանունը։

## Հայտնի անվանակիրներ

*Արարատ Հրանտի Ալեքսանյան,  հայ ազատամարտիկ, Արցախյան ազատամարտի մասնակից,
*Արարատ Մարտիրոսի Ալեքսանյան, ֆիզիոլոգ,
*Արարատ Աղասյան, արվեստի պատմաբան, արվեստագիտության դոկտոր, պրոֆեսոր,
*Արարատ Ամադյան, հայ երգիչ և երգահան,
*Արարատ Ամիրխանյան, հայ ազատամարտիկ, Արցախյան ազատամարտի մասնակից,
*Արարատ Այվազյան,  հայ բանաստեղծ, ԽՍՀՄ գրողների միության անդամ,
*Արարատ Անդրյան, հայ ազատամարտիկ, Արցախյան ազատամարտի մասնակից,
*Արարատ Առաքելյան, հայ ֆուտբոլիստ, «Բանանց» ֆուտբոլային ակումբի կիսապաշտպան,
*Արարատ Առստամյան, հայ ազատամարտիկ, Արցախյան ազատամարտի մասնակից,
*Արարատ Բարսեղյան,  հայ դրամատուրգ, թատերագետ, դերասան, ԽՍՀՄ գրողների միության անդամ,
*Արարատ Գյուլբանգյան, հայ արձակագիր, Հայաստանի գրողների միության անդամ,
*Արարատ Գոմցյան, հայ տնտեսագետ, պետական և քաղաքական գործիչ,
*Արարատ Գրիգորյան, հայ քաղաքական պետական գործիչ, ՀՀ Վայոց ձորի մարզպետ,
*Արարատ Դալլաքյան, հայ օդաչու-հրամանատար,
*Արարատ Դանիելյան, Արցախի արդարադատության նախարար,
*Արարատ Զուրաբյան,  հայ քաղաքական և պետական գործիչ, ՀՀ 5-րդ գումարման Ազգային ժողովի պատգամավոր, ազատամարտիկ,
*Արարատ Խանզադյան,  հայ նկարիչ, Հայաստանի նկարիչների միության անդամ, 
*Արարատ Խանոյան, ԱՀ ՊԲ հետմահու լեյտենանտ, զոհվել է ադրբեջանական դիվերսիոն հարձակման ժամանակ,
*Արարատ Խրիմյան,  ՀՀ քաղաքական և պետական գործիչ,
*Արարատ Հակոբյան, պատմաբան, պատմական գիտությունների դոկտոր,
*Արարատ Հարությունյան, հայ քանդակագործ,
*Արարատ Հովսեփյան, հայ քանդակագործ,
*Արարատ Սահակի Ղարիբյան, հայ լեզվաբան,
*Արարատ Սմբատի Ղարիբյան, հայ նկարիչ,
*Արարատ Մալխասյան,  հայ քիմիկոս, քաղաքական գործիչ,
*Արարատ Միրզոյան, պետական-քաղաքական գործիչ, ՀՀ 7-րդ գումարման ԱԺ նախագահ,
*Արարատ Մկրտումյան, հայ բանաստեղծ, գրական և հասարակական գործիչ,
*Արարատ Մկրտչյան, հայ բժիշկ, պետական գործիչ,
*Արարատ Մռավյան,  Անդրկովկասում հեղափոխական շարժման մասնակից,
*Արարատ Սարգսյան, հայ նկարիչ,
*Արարատ Փաշայան,  հայ քիմիկոս, գրող,
*Արարատ Քեշյան, հումորիստ-դերասան,
*Արարատ Օհանջանյան, հայ բժիշկ, նյարդաբան։

## Տես նաև
*Արարատ լեռ
*Արարատյան դաշտ
*Արարատ (ֆիլմ)
*Արարատ (օրաթերթ)

## Ծանոթագրություններ

Կատեգորիա:Հայկական արական անձնանուններ
Խամաճիկավար

220px|thumb|right|Խամաճիկներ և խամաճիկավարներ
220px|thumb|Խամաճիկավարը խամաճիկի հետ Կառլովի կամուրջ, Պրահա
**Խամաճիկավար**, կամ **Տիկնիկագործ դերասան**, թատերական մասնագիտություն, որում արտիստը ղեկավարում և հնչյունավորում է տիկնիկին։

Շատ դեպքերում խամաճիկավարը ղեկավարում է հենց իր իսկ ստեղծած տիկնիկին, այսինքն հանդես է գալիս նաև որպես տիկնիկագործ (տիկնիկ պատրաստող վարպետ)։ Այդ երկու տերմինները հաճախ են խառնում միմյանց հետ։

Փոխաբերական իմաստով խամաճիկավարը՝ մանիպուլյատոր և գորշ կարդինալ է։

## Հայտնի խամաճիկավարներ
* Անտոն Էյքեր - Զալցբուրգի մարիոնետային թատրոնի հիմնադիր
* Գրեթլ Էյքեր - Զալցբուրգի մարիոնետային թատրոնի գեղարվեստական ղեկավար
* Կոսմո Ալեգրետի - *[[Կապիտան Կենգուրու]]ի* Պարոն Մկնիկը և  Պարոն Ճագար Նապաստակը
* Քերի Անտեբի - Շերլոք Սկյուռը *[[Կախարդական այգի (հեռուստաշոու)|Կախարդական այգի]]* հեռուստաշոուում

## Խամաճիկավարներ

Nikolai Zykov with hand puppets, Russia.jpg|Նիկոլայ Զիկովը տիկնիկների հետ
File:Edgar Bergen and Mortimer Snerd 1941.JPG|Որովայնախոս Էդգար Բերգենը տիկնիկի հետ
File:Sergey Obraztsov 1973.jpg|Սերգեյ Օբրազցով


## Պատմություն

## Տես նաև
* Բունրակու

## Ծանոթագրություններ

Կատեգորիա:Մասնագիտություններ
Կատեգորիա:Տիկնիկային թատրոն
Բուչեջիի բնության պարկ

**Բուչեջիի բնության պարկ** (), պահպանվող տարածք (ըստ *IUCN*-ի դասակարգման՝ բնության 5-րդ կարգի պարկ) Ռումինիայի հարավ-կենտրոնական հատվածում՝ Հարավային Կարպատների Բուչեջի լեռնազանգվածի տարածքում, որը վարչականորեն ընկնում է Բրաշովի, Դիմբովիցայի և Պրահովայի ժուդեցներում (գավառներում)։ Զբաղեցնում է 32.663 հեկտար։

## Նկարագրություն
Պահպանվող տարածք է ի պաշտոնե հայտարարվել 2000 թվականի մարտի 6-ին ստորագրված օրենքով, որը հրատարակվել է *Monitorul Oficial* պաշտոնական տեղեկատու հանդեսի 2000 թվականի ապրիլի 12-ին լույս տեսած 152-րդ համարում։ Պարկն իրենից ներկայացնում է լեռնոտ տարածք, որտեղ կան քարանձավներ, ջրվեժներ, կիրճեր, հովիտներ, լեռնաշղթաներ, անտառներ, արոտավայրեր, որոնք բազմատեսակ բույսերի ու կենդանիների ապաստան են դարձել։ Հիշատակության է արժանի նաև այն փաստը, որ բնության այս պարկի տարածքում են գտնվում լայնորեն հայտնի Բաբել և Սֆինքս ժայռազանգվածները։

Բուչեջիի բնության պարկի տարածքում առանձնացվել են 14 արգելոցներ, որտեղ գործում են բուսական ու կենդանական աշխարհների պաշտպանության ավելի խիստ կանոններ (այդ արգելոցների ստեղծման հրատապ անհրաժեշտության մասին մամուլն ու հասարակական ակտիվիստներն ահազանգել են դեռևս 1930-ական թվականներին)։ Դրանցից առանձնապես կարևորվում են՝ *Abruptul Mălăiești - Bucșoiu - Gaura*-ն (1.634 հա) և *Locul fosilifer Vama Strunga*-ն՝ Բրաշովի գավառում, *Cocora Cave և Cheile Urșilor*-ը (307 հա) Դիմբովիցայի գավառում, *Abruptul Prahovean Bucegi*-ն (3.478 հա) և *Colții lui Barbeș Mountains*-ը (1.513 հա)՝ Պրահովա գավառում։ Արգելոցներն ընդհանուր առմամբ զբաղեցնում են շուրջ 12 770 հեկտար, որը կազմում է բնության պարկի ամբողջ տարածքի շուրջ 35 տոկոսը։

## Պատկերասրահ

Bucegi Natural Park.jpg|
Urlatoarea.JPG|
Sinaia biserica mare21.jpg|Եկեղեցի՝ պարկի տարածքում
Bucegi - Babele (9372151742).jpg|Բաբելը
Sfinx 2006.jpg|Սֆինքսը


## Ծանոթագրություններ

## Արտաքին հղումներ

* Site-ul oficial al Parcului Natural Bucegi
* Pestera Ratei, 23 decembrie 2003, Alpinet, articol despre Pestera Ratei, autor G. P. Dragomir, *Alpinet*
***Ռեպորտաժներ, հոդվածներ***
* Arealul Bucegilor - Parcul Natural Bucegi, ziardebusteni.ro
* Taxă pentru turiștii care vor vizita Parcul Național Bucegi , stiri.tvr.ro
* În stațiunea Bușteni au fost demarate lucrările pentru viitorul Centru de Vizitare al Parcului Natural Bucegi, buceginfo.ro

Կատեգորիա:Արգելոցներ
Կատեգորիա:Բնության պարկեր
Կատեգորիա:Կարպատներ
Կատեգորիա:Ռումինիայի աշխարհագրություն
Կիկե Սետյեն

**Էնրիկե Սետյեն Սոլեր** (, ), ավելի հայտնի է **Կիկե Սետիեն** անունով (), իսպանացի ֆուտբոլիստ, մարզիչ։ Հանդես է եկել կիսապաշտպանի դիրքում, խաղացել է Իսպանիայի հավաքականում։ Բարսելոնայի նախկին գլխավոր մարզիչն է։

## Ակումբային կարիերա
Մեծահասակների ֆուտբոլում նորամուտը նշել է 1977 թվականին Ռասինգ թիմում, որտեղ անցկացրել է ութ մրցաշրջան՝ մասնակցելով առաջնության 110 խաղի։

Այս թիմում իր խաղով գրավել է Ատլետիկոյի մարզչական շտաբի ներկայացուցիչների ուշադրությունը, որի կազմում ընդգրկվել է 1985 թվականին։ Մադրիդյան ակումբում անցկացրել է իր խաղային կարիերայի հաջորդ երեք մրցաշրջանները։ Աթլետիկոյի կազմում անցկացրած ժամանակի մեծ մասը թիմի հիմնական խաղացողն էր։

1988-1992 թվականներին պաշտպանել է Լոգրոնյես ակումբի գույները։

1992 թվականին վերադարձել է «Ռասինգ» ակումբ։ Այս անգամ թիմի կազմում անցկացրել է չորս մրցաշրջան։ Խաղալով Ռասինգում՝ հիմնականում խաղադաշտ էր դուրս գալիս մեկնարկային կազմում։

Պրոֆեսիոնալ խաղային կարիերան ավարտել է Լևանտե ակումբում, որտեղ հանդես է եկել 1996 թվականին։

## Հավաքականում
1978-1982 թվականներին ընդգրկվել է Իսպանիայի երիտասարդական հավաքականում։ Երիտասարդական մակարդակում խաղացել է երկու պաշտոնական հանդիպումներում։

1985 թվականի նոյեմբերի 20-ին Իսպանիայի հավաքականի կազմում նորամուտը նշել է Ավստրիայի դեմ ընկերական խաղում (0:0)։ Ազգային հավաքականում կարիերայի ընթացքում, որը տևել է ընդամենը 2 տարի, նրա կազմում անցկացրել է 3 հանդիպում։

Հավաքականի կազմում մասնակցել է 1986 թվականի Աշխարհի առաջնությանը Մեքսիկայում, սակայն խաղադաշտ այդպես էլ դուրս չի եկել։

## Մարզչական կարիերա
Մարզչական կարիերան սկսել է 2001 թվականին՝ վերադառնալով ֆուտբոլին փոքր ընդմիջումից հետո, գլխավորելով «Ռասինգ» ակումբի մարզչական շտաբը, որտեղ աշխատել է մինչև 2002 թվականը։

2005 թվականին աշխատել է Նիկոլայ Պիսարևի շտաբում՝ լողափնյա ֆուտբոլի Ռուսաստանի հավաքականում, որը երկրորդն էր Եվրոպայի տնային Գավաթում։

2006 թվականին դարձել է Հասարակածային Գվինեայի հավաքականի գլխավոր մարզիչը, որին մարզել է երեք ամիս։

Մարզչական կարիերայի ընթացքում գլխավորել են նաև Պոլիդեպորտիվո, Լոգրոնյես և Լուգո թիմերը։

2015-2017 թվականներին գլխավորել է Լաս Պալմասի մարզչական շտաբը։

2017 թվականի մայիսի 26-ին գլխավորել է Ռեալ Բետիսը։ Առաջին իսկ մրցաշրջանում թիմի հետ զբաղեցրեց 6-րդ տեղը՝ որակավորվելով Եվրոպայի լիգայի խմբային փուլում։ 2018/19 մրցաշրջանում թիմը 10-րդ տեղում էր։ Չնայած դեռ մեկ տարի մնացած պայմանագրին՝ Սետյենը հայտարարել է Բետիսից հեռանալու մասին։

2020 թվականի հունվարի 13-ից մինչև օգոստոսի 17 գլխավորել է կատալոնական Բարսելոնան:ՉԼ 1\4 եզրափակչում Բավարիայից կրած պարտությունից հետո Սետյենը հեռացվեց Բարսելոնայի գլխավոր մարզչի պաշտոնից։

## Ծանոթագրություններ

Կատեգորիա:Ատլետիկո Մադրիդի ֆուտբոլիստներ
Կատեգորիա:Բարսելոնա ՖԱ մարզիչներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Մորիս Բերգ

**Մորիս «Մո» Բերգ** (), ամերիկացի բեյսբոլիստ-քեթչեր, Բեյսբոլի բարձրագույն լիգայի մարզիչ, որը Երկրորդ համաշխարհային պատերազմի ժամանակ դարձել է Ռազմավարական ծառայությունների վարչության լրտես։ 1933 թվականին դարձել է Ամերիկյան լիգայի չեմպիոն։ Չնայած որ հանդես է եկել բարձրագույն լիգայի 15 մրցաշրջաններում, խաղալով Ամերիկյան լիգայի 4 թիմերում։ Բերգը մշտապես եղել է միջին որակի խաղացող, որը, որպես կանոն, մշտապես օգտագործվել է որպես պահեստային քեթչեր։ Նրան հաճախ անվանել են «բեյսբոլի ամենախելացի տղա»։ Բեյսբոլիստ Քեյսի Սթենգելը մի անգամ Բերգին անվանել է «ամենատարօրինակ մարդը, որը երբևէ խաղացել է բեյսբոլ»։

Բերգն սովորել է Փրինսթոնի համալսարանում և Կոլումբիայի համալսարանի իրավաբանության ֆակուլտետում։ Բերգը խոսել է մի քանի լեզուներով և օրվա ընթացքում մշտապես կարդացել մինչև 10 թերթ։ Նրա հեղինակությունը պայմանավորված է եղել «Information, please!» ռադիովիկտորինայի ժամանակ հաջողությամբ հանդես գալով, որտեղ նա պատասխանել հունական և լատինական ծագմամբ անունների և բառերի ստուգաբանության, Եվրոպայի և Հեռավոր Արևելքի պատմական իրադարձությունների, ինչպես նաև ընթացիկ քաղաքական գործընթացների վերաբերյալ հարցերին։

ԱՄՆ կառավարության լրտեսի կարգավիճակում մեկնել է Հարավսլավիա՝ Դիմադրության շարժման խմբերի վերաբերյալ տեղեկատվություն հավաքելու համար, որոնց աջակցության հարցը դիտարկում էր ԱՄՆ կառավարությունը։ Այնուհետ նա ուղարկվել է Իտալիա, որտեղ հանդիպել է մի շարք գիտնականների հետ, այդ թվում հայտնի մեխանիկ Անտոնիո Ֆերիի և ֆիզիկոսների հետ, որոնք աշխատում էին Գերմանական միջուկային ծրագրում։

Պատերազմից հետո Բերգը որոշ ժամանակ աշխատել է Ռազմավարական ծառայությունների վարչության հենքի վրա ստեղծված Կենտրոնական հետախուզական վարչությունում, սակայն 1950-ական թվականների կեսերին դարձել է գործազուրկ։ Իր կյանքի վերջին երկու տասնամյակն անց է կացրել առանց աշխատանքի՝ ապրելով իր եղբայրների և քույրերի հետ։

2018 թվականին թողարկվել է «Լրտեսական խաղ» ֆիլմը, որտեղ Բերգի դերը մարմնավորել է Փոլ Ռադը։

## Ծանոթագրություններ

## Գրականություն
* 

Կատեգորիա:Ամերիկացի բեյսբոլիստներ
Կատեգորիա:Կոլումբիայի համալսարանի շրջանավարտներ
Կատեգորիա:Փրինսթոնի համալսարանի շրջանավարտներ
Աուրա Գարիդո

**Աուրա Գարիդո** (, ), իսպանացի դերասանուհի, հայտնի է, 2010 թվականին թողարկված «Վաղվա պլանները» ֆիլմից և 2011 թվականին թողարկված «Հրեշտակ կամ դև» հեռուստասերիալից։

## Կենսագրություն
Ծնվել է 1989 թվականին Մադրիդում։ Արվեստի հանդեպ հետաքրքրությունը ժառանգել է նրա իր ընտանիքից։ Նրա հայրը՝ Թոմաս Գարիդոն, կոմպոզիտոր և դիրիժոր է, մայրը՝ Պիլար Սանչեսը, նկարչուհի։ Մայրիկի տատը և մորաքույրը օպերային երգչուհիներ են եղել, իսկ հորեղբայրը օպերային երգիչ։ Չորս տարեկանում Աուրան սկսել է սովորել դաշնամուր նվագել, իսկ հինգ տարեկան հասակում հաճախել է բալետի դասերի։ Ազատ ժամանակ հաճախում է մարդաբանություն հեռավար կրթության ազգային համալսարանում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Թատրոնի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Սիմոնս Լորան

**Սիմոնս Լորան** (,) , բելգիա-հոլանդացի հրաշամանուկ։ Ունի լուսանկարչական հիշողություն և 145 ինտելեկտի գործակից։ 8 տարեկան հասակում ավարտել է միջնակարգ դպրոցը և դարձել Էյնդհովենի տեխնիկական համալսարանի ուսանող։ Սպասվում էր, որ նա պետք է ստանար բակալավրի դիպլոմ՝ դեռ 10 տարին չլրացած՝ այսպիսով դառնալով պատմության ամենաերիտասարդ բակալավրը։ Երբ պարզվեց, որ դա անհնարին է, ծնողները որոշեցին ընդհատել  Լորանի ուսուցումը Էյնդհովենի համալսարանում։

## Ընտանիք
Հայրը՝ Ալեքսանդր Սիմոնսը (), բելգիացի է, մասնագիտությամբ ատամնաբույժ է, իսկ մայրը՝ Լիդիա Սիմոնսը (), հոլանդուհի է։

Լորանի ծնողները թողել են աշխատանքը, որպեսզի նպաստեն իրենց որդու զարգացմանը։

## Կենսագրություն
Լորանը ծնվել է Բելգիայում։ Սկզբում նրան դաստիարակել են տատիկն ու պապիկը, մինչդեռ նրա ծնողները ապրում և աշխատում էին Նիդերլանդներում։ Սակայն հետո տեղափոխվել է Ամստերդամ՝ ծնողների մոտ։ Լորանը չորսից վեց տարեկան հասակում սովորել է տարրական դպրոցում։ 6 տարեկան հասակում ընդունվել է Ամստերդամի մասնավոր գիմնազիա, որտեղ ուսուցիչները նրա հետ պարապել են անահատական ծրագրով։ Մաթեմատիկայի թեքումով վերջին երկու դասարանների ծրագիրը Լորանը անցել է Բրյուգգե քաղաքի գիմնազիայում։ Միաժամանակ հաճախել է շնորհալի երեխաների համար ամառային դասընթացների այնպիսի ուսումնական հաստատություններում, ինչպիսիք են Սթենֆորդի համալսարանը և Ֆեյրֆիլդի համալսարանը (ԱՄՆ)՝ դառնալով պատմության մեջ այդ դասընթացների  ամենաերիտասարդ այցելուն։ 8 տարեկան հասակում ստացել է միջնակարգ դպրոցի ավարտական դիպլոմ և ընդունվել է Էյնդհովենի տեխնիկական համալսարանի էլեկտրատեխնիկայի ֆակուլտետ։ Համալսարանի պրոֆեսորները նշել են Լորանի եզակի ընդունակությունները։ Դասախոսությունների դասընթացները յուրացնելու համար նախատեսված էր 2-3 ամիս, որի համար նրանից պահանջվել է ընդամենը մեկ շաբաթ։ Լորան ծրագրում էր ավարտել 3 տարվա համար նախատեսված ուսումնական ծրագիրը ընդամենը 10 ամսվա ընթացքում։ Նա նույնիսկ սկսել է աշխատել իր դիպլոմային նախագծի վրա, որը նվիրված է եղել նեյրոհամակարգչային ինտերֆեյսին։ Ակնկալվում էր, որ Լորանը բակլավարի դիպլոմ կստանա 2019 թվականի վերջին՝ 10 տարեկանը դեռ չլրացած։ Եթե դա տեղի ունենար, նա կդառնար պատմության մեջ ամենաերիտասարդ բակլավարը։ Սակայն դեկտեմբերին համալսարանի ղեկավարությունը հայտարարել էր, որ հնարավոր չէ ավարտել ուսումը պլանավորված ժամկետում։ Լորանի հուսախաբ ծնողները որոշել են դադարեցնել որդու ուսումը Էյնդհովենի համալսարանում։ Պլանավորվում էր, որ Լորանը իր ուսումը շարունակելու է ամերիկյան կամ բրիտանական համալսարաններից մեկում։ Լորանն իր ապագան կապում էր մարդկային արհեստական օրգանների ստեղծման հետ։

## Ծանոթագրություններ

## Արտաքին հղումներ
* 

Կատեգորիա:Հրաշամանուկներ
Հայկ Կիրակոսյան

**Հայկ Ստեփանի Կիրակոսյան** (), հայ կինոօպերատոր, ռեժիսոր։

## Կենսագրություն
Հայկ Կիրակոսյանի հայրը նախագծման ինժեներ էր, իսկ մայրը` էլեկտրոնային ինժեներ։
Տղայի մոտ կինոյի նկատմամբ հետաքրքրությունը ծագել է 11 տարեկան հասակում, երբ նա սովորում էր արվեստի դպրոցում, որտեղ ուսուցանվում էր լուսանկարչություն և կինոարվեստ։ Ավելի ուշ նա ուսումը շարունակեց ՎԳԻԿ-ում (Մոսկվայի Գերասիմովի անվան կինեմատոգրաֆիայի համառուսական պետական ինստիտուտ)՝ Վլադիմիր Մոնախովի դասարանում։ 1984 թվականին գերազանցությամբ ավարտեց ինստիտուտը։ Ուսանողական տարիներին Կիրակոսյանը Լեոնիդ Կալաշնիկովի, Ալբերտ Յավուրյանի և Լևոն Աթոյանցի մոտ աշխատել է որպես օպերատորների օգնական։ 
Ավարտելուց հետո նա անմիջապես սկսեց աշխատել իր մասնագիտությամբ, և միևնույն ժամանակ (1987 թվականից մինչև 1991 թվականը) դասախոսում էր Երևանի թատրոնի և կինոյի պետական   ինստիտուտում։ 1986-1993 թվականներին Հայկը Կիրակոսյանն աշխատել է Երևանի «Հայնֆիլմ» կինոստուդիայում։ Միևնույն ժամանակ (1987-1991)  Երևանի պետական մանկավարժական ինստիտուտի մշակույթի ֆակուլտետում դասավանդել է «Ֆոտոկոմպոզիցիա»։ 1994-1999 թվականներին եղել է MPS հեռուստաընկերության օպերատոր, Paradise Production- ի խմբագիր և մոսկովյան VKT հեռուստաալիքի տնօրեն։
Որպես կինեմատոգրաֆիստ աշխատել մի շարք կարճամետրաժ և լիամետրաժ վավերագրական, խաղարկային և անիմացիոն ֆիլմերի ստեղծման վրա։  1991 թվականից ի վեր Կիրակոսյանն աշխատում է ինչպես Հայաստանում, այնպես էլ Ռուսաստանում։ Բացի այդ, 1994-1999թթ. Նա եղել է օպերատոր MPS հեռուստատեսությամբ, Մոսկվայի VKT հեռուստաընկերության խմբագիր և ռեժիսոր։ 2000 թվականին տեղափոխվեց Ստամբուլ, Թուրքիա։ Շարունակելով աշխատել ինչպես գեղարվեստական ժանրի նախագծերի, այնպես էլ առևտրային ֆիլմերի և երաժշտական տեսահոլովակների վրա՝ Թուրքիայում, Ռուսաստանում և Հայաստանում։ Կիրակոսյանը ինը անգամ տարբեր միջազգային կինոփառատոներում արժանացել է «Լավագույն կինեմատոգրաֆի» կոչման։ 2006 թվականից դասավանդելով «Կինեմատոգրաֆիա» և «Ընդլայնված կինեմատոգրաֆիա» դասընթացները «Kadır Has»- ում, «BAU» համալսարաններում և Բարձրագույն կրթության Պլատոնի քոլեջում։ Կիրակոսյանը մի շարք դասախոսություններ է կարդացել Մարմարայի (Ստամբուլ) և Բյուլկենդի (Անկարա) համալսարաններում, 6.45 Art Club (Eskişehir), Բուրսայի միջազգային կինոփառատոնում, Atif Yilmaz- ի թուրքական կինոյի ազգային դպրոցում՝ 2007-ից 2010 թվականներին։ 2008 թվականին նա ժյուրիի անդամ էր Ադանայի «Ոսկե բոժոժ», 2014 թվականին Անթալիայի «Ոսկե նարինջ» և 2017 թվականինին՝ Մալաթիայի միջազգային կինոփառատոններում։ 1991 թվականից ի վեր Կիրակոսյանը Ռուսաստանի կինոգործիչների միության անդամ է և Ռուսաստանի կինեմատոգրաֆիստների գիլդիայի անդամ (R.G.C), 2005 թվականից՝ Ռուսաստանի կինեմատոգրաֆիստների եվրոպական ֆեդերացիայի (IMAGO) անդամ, 2014 թվականից՝  թուրքական կինեմատոգրաֆիստների ընկերության անդամ։

## Ծանոթագրություններ

## Արտաքին հղումներ
* https://www.tsa.org.tr/tr/kisi/kisibio/9597/hayk-kirakosyan
* "Hayk Kirakosyan." Vikipedia, 06 Nisan 2015. http://tr.wikipedia.org/wiki/Hayk_Kirakosyan
* https://mubi.com/id/cast/hayk-kirakosyan*
* "Hayk Kirakosyan." Sinamatürk, 06 Nisan 2015. http://www.sinematurk.com/kisi/5244-hayk-kirakosyan/

Կատեգորիա:Հայ կինոօպերատորներ
Կատեգորիա:ՎԳԻԿ-ի շրջանավարտներ
Կատեգորիա:Անձինք այբբենական կարգով
Կատեգորիա:Հայ ռեժիսորներ
Ավազարկղ

thumb|210px|Դատարկ ավազարկղ
**Ավազարկղ**, մանկական խաղահրապարակի օբյեկտներից մեկը․ հատուկ տեղ, որը նախատեսված է մանկահասակ երեխաների ավազով խաղալու համար՝ խաղալիքների օգտագործմամբ։ Սովորաբար ավազարկղը ցանկապատված է եզրակողերով, որոնք հաճախ պատրաստված են լինում փայտից՝ գերաններից կամ տախտակներից։ Ընդ որում՝ դրանք ունենում են հարթ մակերևույթ, որպեսզի վրան հնարավոր լինի կուլիչներ ծեփել։ Հաճախ ավազարկղի կենտրոնում կանգնեցվում է «սնկիկ», որը խաղացող երեխաներին պաշտպանում է անձրևից և արևից։
Ավազարկղը երեխաների փոխներգործության կարևորագույն հուզական կենտրոնն է։ Ավազարկղում խաղալով՝ երեխաները ձևավորում են խաղալիքների և փոխներգործության աշխարհի հանդեպ արժեքավոր վերաբերմունք։ Ավազարկղում խաղալը նաև նպաստում է երեխաների մոտ ստեղծագործական երևակայության, շարժունակության և մտածողության զարգացմանը։
Շինվածքը տեղադրվում է ծառերից հեռու, քանի որ թափվող տերևներն աղբոտում են ավազարկղը, իսկ ստվերում գտնվող ավազն անձրևից հետո դժվարությամբ է չորանում։
thumb|210px|Ավազարկղում խաղացող երեխաներ
Խաղեր ավազարկղում՝
* կուլիչների ծեփում
* ավազե դղյակների և փորված «քարանձավների» կառուցում
* խաղ ավտոմեքենա (ավազի մեջ փորվում են «ավտոտնակներ» և անցկացվում ճանապարհներ)
* խաղ խանութ (կուլիչները ունիվերսալ արտադրանք են, իսկ որպես վճարման միջոց հաճախ օգտագործվում են փայտիկներ և տերևներ)
* Խաղ «հյուր» (տիկնիկին կուլիչներ են հյուրասիրում)
* խաղ ավազով և ջրով։

## Ծանոթագրություններ

## Գրականություն
* Абраменкова В. Возвращение песочницы, или как создать игровое пространство // Учительская газета. — 2000.
* Кузуб Н. В., Осипук Э. И. В гостях у Песочной Феи. Организация «педагогической песочницы» и игр с песком для детей дошкольного возраста // Вестник практической психологии образования. — 2006. — №. 1. — С. 66-74.

Կատեգորիա:Մանկական խաղահրապարակ
Շարոն Կովակս

**Շարոն Կովակս** (, ), հոլանդացի երգչուհի, առավել հայտնի է «Կովակս» բեմական անվամբ։ 2014 թվականին նա թողարկել է իր առաջին սինգլը՝ «Իմ սեր» ():

## Կենսագրություն
Ծնվել է 1990 թվականի ապրիլի 15-ին Նիդերլանդների Բարլո քաղաքում։ Սովորել է «Ռոք Սիթի համալսարանում և «Էյնդհովենի» վոկալային դպրոցում։ Ուսումը ավարտել է 2013 թվականին։ 2014 թվականին համագործակցել է պրոդյուսեր Օսկար Հոլլմանի հետ՝  «My Love»  սինգլը ձայնագրելու համար։ Երգը մասամբ ձայնագրվել է Կուբայում։ 2014 թվականի հուլիսի 1-ին հոլանդական  «NPO 3FM» ռադիոն նշել է նրա 3FM տաղանդը։ 2014 թվականին Կովակսը ելույթներ է ունեցել «North Sea Jazz» և «Lowlands» փառատոներում։ Նույն թվականի հոկտեմբերի 2-ին Կովակսը հաղթել է հոլանդական «NPO Radio 2 Soul & Jazz» մրցանակաբաշխությունում՝ լավագույն ջազ կատարող անվանակարգում։

Նրա առաջին ալբոմը՝ «Սևի երանգները» «Shades Of Black», լույս է տեսել 2015 թվականի ապրիլի 2-ին։ Այնուհետև նա սկսել է իր «Shades Of Black» շրջագայությունը և համերգներ ունեցել Թուրքիայում, Իսրայելում և եվրոպական այլ երկրներում։

2016 թվականի հոկտեմբերի 29-ին Կովակսը հաղթել է «European Border Breakers» մրցանակաբաշխությունում։

## Սկավառակագրություն
* "My Love" EP (2014)
* "The Devil You Know" (2015)
* "Sugar Pill" (2017)
* "Cheap Smell" (2018)
* "Black Spider" (2018)
* "Its The Weekend"  (2018)
* "Mama & Papa (Oct 2018)
* "Snake Charmer" (2019) (ft. Parov Stelar)
* "You Again" (2019)
* "Crazy" (2019) 
* "Cozy" (2019)

## Ծանոթագրություններ

## Արտաքին հղումներ

*

Կատեգորիա:Բեմական կեղծանուններ
Կատեգորիա:Հոլանդացի երգչուհիներ
Ճոճանակ (ճոճվելու հարմարանք)

Ճոճանակ|մինի|աջից
**Ճոճանակ**, հաճույքի կամ զվարճանքի համար ճոճվելու կառույց։ Դասակարգման մեջ կան 4 տիպի ճոճոնակներ (տիպ № 1՝ մեկ պտույտի առանցքով նստարանի տեսքով՝ սյուներից կամ գերանից կախված, տիպ № 2՝ մի քանի պտույտի առանցքներով, տիպ № 3՝ ճոճանակ մեկ կախոցի կետով, տիպ № 4՝ կոլեկտիվային ճոճանակ)։ Տեղադրվում են մանկական խաղահրապարակներում, հանգստյան գոտիներում և այլուր։

## Դիցաբանական նշանակություն
Ճոճանակները հաճախ էին հանդիպում հարավային և արևելյան սլավոնական ազգերի մոտ և հազվադեպ՝ արևմտյան։ Դրանց օգտագործմամբ ազատ ժամանցի անցկացմանը հին սլավոնացիները վերագրել են կախարդական գործառույթներ (ապոտրոպիկական և արտադրողական)։ Երիտասարդության համար ժամանակի այս անցկացման ձևը համարվել է ոչ պարտադիր և ընդունվել է որպես երիտասարդներին և աղջիկներին ամուսնության մղելու միջոց։

Հարավային սլավոնացիները պատրաստել են ճոճանակներ Մասլենիցայի կամ Յուրիի օրվա համար, դրանց օգնությամբ զվարճանքը չէր արգելվում Մեծ պասի ժամանակ, սակայն ընդհատվում էր Ավագ շաբաթվա ընթացքում՝ վերսկսվելով Զատկին և շարունակվելով մինչև Լուսավոր շաբաթ։ Պետրոսի մատնությունը վերջին օրն էր, երբ կարելի էր ճոճվել ճոճանակներին։ Այս գործընթացը վերաբերել է ծիսակարգային գործողություններին, որը հնարավորություն է տվել գյուղատնտեսական մշակաբույսերի վեգետացիային, օրինակ՝ վուշի և կանեփի։ Բուլղարիայում մասլենիցայի ժամանակ տարեց կանայք ձուն դրել են կրծքի տակ և ճոճվել ճոճանակների վրա այն բանի համար, որ կանեփը մեծ լինի։ Սերբիայում տարեց տղամարդիկ ճոճվում էին այն բանի համար, որ կանեփի, հացահատիկի, աշորայի և գարու ցանքատարածույթյունները մեծանային։ Մակեդոնիայում ծերունիները ճոճվել են ճոճանակներին Յուրիի օրը, որպեսզի շուտ հասներ բամբակը։

## Պատկերասրահ

Պատկեր:A seat in the Swinging Garden at Buscot Park - geograph.org.uk - 1229022.jpg|Այգու ճոճանակ
Պատկեր:Fragonard, The Swing.jpg|Ժան Օնորե Ֆրագոնար «Ճոճանակ» (1767-1768) նկարը
Պատկեր:Morgan - after-school-1893.jpg|Ֆրեդերիկ Մորգան «Դպրոցից հետո» (1893)
Պատկեր:Кижи Деревянные качели - panoramio.jpg|Փայտե ճոճանակներ, Կիժիի պոգոստ
Պատկեր:Парк Победа-качели.jpg|ԽՍՀՄ-ի ժամանակների մշակույթի և հանգստի այգում ճոճանակ «Նավակ» 


## Ծանոթագրություններ

## Գրականույթուն
* 

Կատեգորիա:Ժամանց
Կատեգորիա:Սպորտային կառույցներ
Միսիս Ամերիկա (մինի սերիալ)

**«Միսիս Ամերիկա»** (), ամերիկյան մինի սերիալ, որը ստեղծել է Դավի Ուոլերը։ Պրեմիերան կայացել է *[[Hulu]]* հարթակում 2020 թվականի ապրիլի 15-ին։

## Սյուժե
Սերիալը պատմում է կանանց համար հավասար իրավունքների մասին ուղղման ընդունման մասին շարժման ճշմարիտ պատմությունը և անսպասելի պայքարը, որը դրա դեմ ծավալում է պահպանողական շարժման ակտիվիստ Ֆիլիս Շլեֆլին։ Այդ դարաշրջանի կանանց աչքերով՝ Շլեֆլին և երկրորդ ալիքի ֆեմինիստուհիներ Գլորիա Սթայնեմը, Բեթի Ֆրիդանը, Շիրլի Չիսհոլմը, Բելլա Աբզուգը և Ջիլ Ռաքելսհաուս, սերիալը պատմում է այն մասին, թե ինչպես է 70-ական թվականների մշակութային մարտերի ամենածանր մարտերից մեկը դեր խաղացել «բարոյական մեծամասնություն» կազմակերպության առաջացման գործում, ինչպես նաև ընդմիշտ փոխել քաղաքական լանդշաֆտը։

## Դերասանական կազմ
### Հիմնական կազմ
* Քեյթ Բլանշետ՝ Ֆիլիս Շլեֆլի 
* Ռոուզ Բիրն՝ Գլորիա Սթայնեմ
* Ուզո Ադուբա՝ Շիրլի Չիսհոլմ 
* Էլիզաբեթ Բենքս՝ Ջիլ Ռաքելսհաուս
* Քեյլի Քարթեի՝ Պամելա 
* Էրի Գրեյնոր՝ Բրենդա Ֆեյգեն 
* Մելանի Լինսկի՝ Ռոզմարի Թոմսոն 
* Մարգո Մարտինդեյլ՝ Բելլա Աբզուգ 
* Ջոն Սլեթերի՝ Ֆրեդ Շլեֆլի 
* Ջին Թրիփլհորն՝ Էլեանոր Շլեֆլի
* Թրեյսի Ուլման՝ Բեթի Ֆրիդան
* Սառա Փոլսոն՝ Էլիս Մաքրեյ

### Երկրորդական կազմ
* Ջեյմս Մարսդեն՝ Ֆիլ Քրեյն 
* Նեշ Նիսի՝ Ֆլորինս Քենեդի 
* Օլիվիա Սքրիվեն՝ Լիզա Շլեֆլի 
* Բրիա Հենդերսոն՝ Մարգարետ Սլոան Հանթեր 
* Ջեյ Էլիս՝ Ֆրանկլին Թոմաս 
* Ջոն Բուրժուա՝ Ջորջ Մաքգովերն 
* Նորմ Լյուիս՝ Ռոն Դելամս

## Սերիաներ

## Արտադրություն
### Զարգացում
2018 թվականի հոկտեմբերին FX հեռուստաալիքը պատվիրել է սերիայի արտադրությունը սցենարիստ Դավի Ուոլերից։ 2019 թվականի նոյեմբերին հայտարարվել է, որ շոուի պրեմիերան կայացել է Hulu հարթակում։ 2020 թվականի հունվարին հայտնի է դարձել, որ պրեմիերան կայանալու է 2020 թվականի ապրիլի 15-ին։

### Քասթինգ
2018 թվականի հոկտեմբերին, սերիալի պատվիրման հայտարարության հետ մեկտեղ, հայտարարվել է, որ գլխավոր դերը մարմնավորելու է Քեյթ Բլանշետը։ 2019 թվականի մայիսին դերասանական կազմին միացել են Ուզո Ադուբան, Ռոուզ Բիրնը, Քեյլի Քարթերը, Էրի Գրեյնորը, Մելանի Լինսկին, Ջեյմս Մարսդենը, Մարգո Մարտինդեյլը, Սառա Փոլսոնը, Ջոն Սլեթերին, Ջին Թրիփլհորնը և Թրեյսի Ուլմանը։ Նույն թվականի հունիսին կազմին միացել են Էլիզաբեթ Բենքսը և Բրիա Հենդերսոնը, օգոստոսին՝ Նիսի Նեշը, իսկ հոկտեմբերին՝ Օլիվիա Սքրիվենը։

### Նկարահանումներ
Սերիալի նկարահանումները սկսվել են 2019 թվականի նոյեմբերի 1-ից Տորոնտոյում, Օնտարիոյում և Կանադայում։

## Քննադատություն
Սերիալը ստացել է դրական արձագանքներ։ Rotten Tomatoes կայքում այն ունի 95% վարկանիշ՝ 58 գրախոսությունների հիման վրա։ Metacritic-ը 35 գրախոսությունների հիման վրա 100 միավորներից 87-ը տվել է սերիալին, ինչը համապատասխանում է «համընդհանուր ճանաչում» կարգավիճակին։

## Ծանոթագրություններ

Կատեգորիա:2020 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան մինիսերիալներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Ֆեմինիստական հեռուստասերիալներ
Gunna

**Սերհիո Ջիավանի Քիթչենս** (, ), առավել հայտնի է որպես **Gunna**, ամերիկացի ռեփեր, երգիչ և երգերի հեղինակ։ Նա հայտնի է դարձել Յանգ Թագի և Lil Baby-ի հետ համատեղ ստեղծագործությունների շնորհիվ։ Gunna-ն ստորագրված է Թագի YSL Records, ինչպես նաև 300 Entertainment և Atlantic Records լեյբլներին։ Նրա դեբյուտային ստուդիական ալբոմը՝ «Drip or Drown»-ը, թողարկվել է 2019 թվականի փետրվարի 22-ին։ Իսկ 2020 թվականի մայիսի 22-ին թողարկվել է «Wunna»-ն՝ երգչի երկրորդ ալբոմը։

## Վաղ կյանք
Քիչթենսը ծնվել է Ջորջիա նահանգի Քոլեջ Փարկ քաղաքում։ Նրան և իր չորս ավագ եղբայրներին մեծացրել է նրա մայրը։ 15 տարեկանում Սերհիոն սկսել է երգեր գրել։ Նա մեծացել է՝ լսելով այնպիսի ռեփերների, ինչպիսիք են Cam'ron-ը, Chingy-ն, Outkast-ը և այլք։ Քիթչենսը սովորել է Լանգստոնի ավագ դպրոցում։ 2013 թվականին նա թողարկել է իր դեբյուտային միքսթեյփը Yung Gunna կեղծանվան տակ։

## Խնդիրներ օրենքի հետ
2018 թվականի հունիսի 3-ին Gunna-ն և նրա դիջեյը գնում էին Արկանզաս նահանգի Ջոնսբորո քաղաք՝ Diamond Grill-ում հանդես գալու համար։ Նրանք մոլորվել են և ոստիկանից ճանապարհ են հարցրել։ Երբ ոստիկանն անցել է մոխրագույն ամենագնացի մոտով, նա մարիխուանայի, էքստազիի և այլ թմրանյութերի հոտ է զգացել։ Նա անմիջապես խուզարկել է մեքենան և այնտեղ մարիխուանա պարունակող տուփ է հայտնաբերել։ Gunna-ն և նրա դիջեյը ձեռբակալվել են։ Հաջորդ օրը նրանց բաց են թողել 2500 ԱՄՆ դոլար գրավի դիմաց և պետք է վերադառնային դատարան հուլիսի 27-ին։

## Սկավառակագրություն
### Ստուդիական ալբոմներ

### Միքսթեյփեր
#### Որպես Yung Gunna

### Որպես Gunna

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի ռեփերներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Բեմական կեղծանուններ